पाएं अपने शहर की ताज़ा ख़बरें और फ्री ई-पेपरडाउनलोड करें
बीते शनिवार को सोनपुर के भरपुरा चंवर में गोली मारकर एक युवक के हत्या मामले में पुलिस में दो नामजद आरोपियों को गिरफ्तार कर लिया है। इस घटना में भरपुरा नया टोला के युवक रणधीर राय के पुत्र सोनू कुमार को गोली मारकर हत्या कर दी गयी थी। यह घटना शनिवार की देर शाम तब घटित हुई थी जब वह चंवर में टहलने गया था। इस मामले में मृतक के पिता में छह नामजद तथा तीन अज्ञात को आरोपित करते हुए प्राथमिकी दर्ज कराई थी। इस मामले में जहांगीरपुर के कृष्ण गोपाल राय, रंजीत कुमार उर्फ ललन राय, देवानंद राय, रामलखन राय, ब्रह्म प्रकाश राय तथा राहुल कुमार के खिलाफ नामजद प्राथमिकी दर्ज कराई गई थी। तीन अज्ञात लोगों के भी आरोपित किया गया था। थानाध्यक्ष अकील अहमद ने बताया कि इस मामले में कृष्ण गोपाल राय के पुत्र राम लखन राय तथा देवानंद राय को गिरफ्तार कर लिया गया है। बताते चलें कि यह हत्याकांड गत वर्ष गिरफ्तार आरोपी के गत वर्ष 22 अगस्त को हुई हत्या के रंजिश में अंजाम दिया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn